Kõige enam alkoholi tarvitanud sõidukijuhte tabati Lõuna prefektuuri territooriumil – 26. Põhja prefektuuris, st Harjumaal tabati 21. Lääne prefektuuris avastati 7 ja Ida prefektuuris 1 alkoholi tarvitanud juhti.

Tabatud sõidukijuhtide seas oli kõige enam sõiduauto juhte – 52. Joobe seisundis rooli istununa tabati ka 2 veoautojuhti ja 1 mootorrattur.

Kokku kontrolliti 17 685 sõidukijuhti. Politseioperatsioonis osales üle Eesti kokku 346 politseinikku.

Kokku on selle aasta nelja kuu jooksul tabatud 2363 alkoholi tarvitanud sõidukijuhti.

2011. aastal olid hukkunutega liiklusõnnetuste põhjusteks üksi või mitme teguri koosmõjus: joove (29 protsenti), turvavarustuse puudumine või vale kasutamine (37 protsenti), ebaõigelt valitud või teeoludele mittevastav sõidukiirus (38 protsenti).